



МИНИСТЕРСТВО НА ЗЕМЕДЕЛИЕТО И ХРАНИТЕ

**Таблица за отразяване на постъпили становища във връзка с провеждането на четвърта писмена процедура за неприсъствено вземане на решение от членовете на Комитета за наблюдение на Програмата за морско дело, рибарство и аквакултури 2021-2027 за одобрение на критерии за подбор на проекти по вид дейност вид дейност „Защита на екологичното състояние на морската среда” по приоритет 1 „Насърчаване на устойчивото рибарство, възстановяването и опазването на водните биологични ресурси“ по Програмата за морско дело, рибарство и аквакултури 2021-2027,**

**проведена в периода 10-17 август 2023 г.**

|  |  |  |  |
| --- | --- | --- | --- |
| **№** | **ЧЛЕН/ ОРГАНИЗАЦИЯ** | **СТАНОВИЩЕ** | **СТАНОВИЩЕ НА**  **УО НА ПМДРА** |
| **1.** | **Министерство на околната среда и водите** | Във връзка с писмена процедура за неприсъствено вземане на решение за изменение на критериите за подбор на проекти по вид дейност „Защита на екологичното състояние на морската среда” и за изменение на Индикативната годишна работна програма (ИГРП) за 2025 г. по ПМДРА, членовете на КН на ПМДРА от дирекции „Национална служба за защита на природата“ и „Управление на водите“ на МОСВ изразяват следното становище:  По отношение на представените за съгласуване, изменение на „Критерии и методология за подбор на проектни предложения“ за Процедура „Защита на екологичното състояние на морската среда“, Специфична цел: 1.6. Допринасяне за защитата и възстановяването на водното биологично разнообразие и на водните екосистеми, Приоритет 1. Насърчаване на устойчивото рибарство, възстановяването и опазването на водните биологични ресурси следва да се вземат предвид текстовете на основния документ на настоящата програма, в които е посочено, че по линия на същата процедура следва да се осъществят и дейности по мярка 17, мярка 20 и мярка 22 от НРПД – а именно изграждане на център за мониторинг на заплахи за китоподобни. В представените материали в т. 10 е премахнат текста „изграждане на център за“.  В същия документ предлагаме редакционни бележки и допълнения по т.4.1 с цел постигане на съответствие в терминологично отношение с Рамковата директива за водите и Рамковата директива за морска стратегия.  В тази връзка приложено Ви изпращаме в „режим на проследяване на промените“ редактираната версия на „Критерии и методология за подбор на проектни предложения“ за Процедура „Защита на екологичното състояние на морската среда“. | 1. УО приема редакционните промени в точка 4.1 от Критерии и методология за подбор на проектни предложения. 2. УО не приема предложените редакционни промени в точка 10 от документа Критерии и методология за подбор на проектни предложения със следните мотиви:   Мярка 22 от НПРД е предвидена като допустима дейност в процедурата за прием на проектни предложения по вид дейност „Защита на екологичното състояние на морската среда“, като допустимите разходи са съобразени така, че да не са в колизия с дейностите от НПРД. По време на общественото обсъждане на процедурата чрез подбор на проекти BG14MFPR001-1.008 „Защита на екологичното състояние на морската среда“ постъпиха коментари именно заради формулировката на същия критерий. Думите „изграждане на център за…“ създават асоциация за извършване на строително-монтажни дейности. Такива разходи не са допустими по този вид дейност. Това наложи редакция на посочения критерий, без да това да изключва изпълнението на дейностите по Мярка 22 от НПРД. |